cyanic-selkie/wikianc huggingface dataset:
Γάγγης
Η θρησκευτική σημασία του Γάγγη
160px|left|thumb|Η θεά Γκάνγκα Ο Γάγγης θεωρείται από τους Ινδουιστές ιερός ποταμός. Προσωποποίηση του ποταμού αποτελεί η γυναικεία θεότητα (ντεβί) Γάγγα (Gaṅgā), η οποία ανελήφθη στον παράδεισο υπό την προστασία του Βράχμα, αλλά αναγκάστηκε να επιστρέψει στη Γη όταν ένας από τους απογόνους των νεκρών γιων του βασιλιά Σαγκάρα, ο Μπαγκιράθα, ικέτεψε τη θεά να γυρίσει πίσω με σκοπό να εξιλεώσει τα πνεύματα των νεκρών γιων του βασιλιά. Ο Βράχμα εισάκουσε το αίτημα του Μπαγκιράθα και διέταξε τη Γάγγα να επιστρέψει στη Γη. Αυτή θεώρησε την αποστολή προσβλητική για το πρόσωπό της και αποφάσισε να πνίξει τη Γη με τα νερά της. Ο Μπαγκιράθα ζήτησε τότε από τον Σίβα να τους γλιτώσει από την οργή της θεάς. Ο Σίβα παγίδεψε μέσα στα μαλλιά του τη Γάγγα, αφήνοντας την να ξεφεύγει σε διάφορα μικρά ρεύματα νερού, δημιουργώντας με αυτό τον τρόπο τον ποταμό. Η Γάγγα εξαγνίστηκε από το άγγιγμα του Σίβα και δημιούργησε διάφορους παραπόταμους για να βοηθά τις ψυχές να εξαγνίζονται. Μετά την κάθοδο της, η Γάγγα άλλαξε το όνομά της σε «Μπαγκιράτι». Οι Ινδουιστές θεωρούν πως το πλύσιμο στα νερά του ποταμού εξαγνίζει τον άνθρωπο από τις αμαρτίες, ενώ πολλοί από αυτούς φυλάσσουν νερό από τον Γάγγη στα σπίτια τους ως φυλαχτό. Θεωρείται πως είναι το μοναδικό ποτάμι που έχει πρόσβαση και τους 3 κόσμους· τη Σβάργα (παράδεισος), την Πρίθβι (γη) και την Πατάλα (κόλαση). Για το λόγο αυτό, στα σανσκριτικά ονομάζεται Τριπαθαγκά (αυτή που ταξιδεύει στους 3 κόσμους). Σύμφωνα με την παράδοση, ο ποταμός στους 3 αυτούς κόσμους ονομάζεται με 3 διαφορετικά ονόματα. Το όνομα «Γάγγης» είναι το όνομα που χρησιμοποιεί στη Γη. Στον παράδεισο εμφανίζεται με το όνομα «Μαντακίνι» ένω στον κόσμο των νεκρών το όνομα «Μπαγκιράτι». Τα δύο τελευταία ονόματα χρησιμοποιούνται από ποτάμια που δημιουργούν τον Γάγγη. Το όνομα «Μπαγκιράτι» έχει τη ρίζα του στο όνομα του Μπαγκιράθα.
Ιερές πόλεις
Κατά μήκος του ποταμού συναντάμε τρεις πόλεις οι οποίες έχουν ξεχωριστή σημασία για τους Ινδουιστές. Η πρώτη από αυτές είναι το Χαριντβάρ. Το Χαριντβάρ (το όνομα του οποίου σημαίνει «Πύλη προς τον Θεό») θεωρείται ως μια από τις 4 ιερές πόλεις όπου έπεσε το Αμρίτα, το ποτό των θεών που χαρίζει αθανασία. Τα άλλα μέρη είναι οι πόλεις Ουτζαΐν, Νασίκ και Αλλαχαμπάντ, με την τελευταία να είναι και αυτή παρόχθια πόλη του Γάγγη. Κάθε χρόνο τελείται, με τη σειρά, σε μια από τις 4 πόλεις η εορτή «Κουμπ Μελά», όπου ολοκληρώνεται σε έναν κύκλο 12 ετών με μια μεγάλη εορτή (Μάχα Κουμπ Μελά) στην πόλη του Αλλαχαμπάντ. Στο Χαριντβάρ οι γιορτές αυτές περιλαμβάνουν εξαγνιστικούς καθαρισμούς στα νερά του ποταμού.
150px|left|thumb|Ινδουιστής στην πόλη του Βαρανάσι Η πρόσβαση των πιστών στον ποταμό γίνεται από ιδιαίτερα σημεία τα οποία ονομάζονται «Γκατ». Ο όρος αυτός (Μπενγκάλι: ঘাট, ghaţ, Χίντι: घाट), αν και γενικότερα χρησιμοποιείται σε όλη τη νότια Ασία για την αναφορά σε σκάλες που δίνουν πρόσβαση σε προκυμαίες στις όχθες ποταμών, συχνά αναφέρεται αποκλειστικά σε αυτές που υπάρχουν στις ιερές πόλεις του ποταμού Γάγγη. Το ιερότερο σημείο της πόλης Χαριντνβάρ είναι το γκατ Χαρ κι πορί (Har ki pauri), όπου θεωρείται το σημείο στο οποίο έπεσε το Αμρίτα.
right|230px|thumb|Πτώμα μέσα στο Γάγγη, Μανικαρνίκα Γκατ / Βαρανάσι. Η δεύτερη ιερή πόλη κατά μήκος του Γάγγη είναι το Αλλαχαμπάντ, το οποίο στα περσικά σημαίνει «Πόλη του Θεού». Στο σημείο αυτό οι Ινδουιστές πιστεύουν πως ο Βράχμα πραγματοποίησε την πρώτη του θυσία μετά τη δημιουργία του Κόσμου. Επίσης αποτελεί ένα από τα 4 μέρη του Κουμπ Μελά, αλλά και το σημείο που ο μυθικός ποταμός Σαρασβάτι ενώνεται με τους Γάγγη και Γιαμούνα. Το σημείο της ένωσης του Γάγγη με τον Γιαμούνα, το λεγόμενο «Τρίβενι Σανγκάμ», αποτελεί το μέρος που πραγματοποιείται κάθε δώδεκα χρόνια η μεγάλη εορτή του Μάχα Κουμπ Μελά. Στο ίδιο σημείο έχουν ριχτεί οι στάχτες διάφορων ηγετών, ανάμεσα τους και ένα μέρος από τις στάχτες του Μαχάτμα Γκάντι το 1948.
Ιδιαίτερη θρησκευτική και πολιτιστική σημασία έχει η πόλη Βαρανάσι, την οποία διασχίζει επίσης ο Γάγγης. Το Βαρανάσι (ή Μπενάρες) θεωρείται η πιο ιερή πόλη της Ινδίας, όχι μόνο για τους Ινδουιστές αλλά και για τους οπαδούς του Βουδισμού, καθώς εκεί κήρυξε για πρώτη φορά ο Σιντάρτα Γκαουτάμα, καθώς και για τους Τζαϊνιστές. Πάρα πολύς κόσμος επισκέπτεται το Βαρανάσι για να εξαγνιστεί στα ιερά νερά του Γάγγη. Στην πόλη υπάρχουν εκατοντάδες ναοί στις όχθες του ποταμού, που συχνά πλημμυρίζουν κατά τη διάρκεια της περιόδου των βροχών. Στα γκατ της πόλης του Βαρανάσι τελούνται καθημερινά αποτεφρώσεις νεκρών και οι στάχτες των πτωμάτων ρίχνονται στα νερά του ποταμού, ενώ πολλές φορές στον Γάγγη ρίχνονται και ολόκληρα τα πτώματα.
Χλωρίδα
right|230px|thumb|Η βλάστηση στην περιοχή του Σούντορμπον - τα δέντρα Σουντάρι Τα παλαιότερα χρόνια η περιοχή καλυπτόταν από πυκνά δάση. Σήμερα στην περιοχή του Μπανγκλαντές και της Ανατολικής Ινδίας συναντάμε μεγάλες εκτάσεις υγρών τροπικών δασών φυλλοβόλων δέντρων. Η περιοχή των δασών αυτών καλύπτει ένα μεγάλο μέρος της λεκάνης του Δέλτα του Γάγγη, αλλά η εντατικοποίηση της αγροτικής παραγωγής, που αποτελεί την κύρια πηγή εσόδων των φτωχών κατοίκων του Μπανγκλαντές, αλλοίωσε τη χλωρίδα της περιοχής καταστρέφοντας μεγάλες από τις εκτάσεις των δασών.
Στην περιοχή του Μπανγκλαντές, στις όχθες του Γάγγη, εμφανίζεται και το λεγόμενο Σούνταρμπανς (στη γλώσσα Μπενγκάλι, Shundorbôn). Η ονομασία προέρχεται από τις λέξεις Σουντάρ (όμορφο) και μπαν (δάσος ή ζούγκλα), αλλά εναλλακτικά μπορεί να προέρχεται και από το όνομα των δέντρων Σουνταρί (Heritiera littoralis) που υπάρχουν στην περιοχή. Το Σούνταρμπανς αποτελεί το μεγαλύτερο σύμπλεγμα μαγκρόβιων δασών στον πλανήτη. Καλύπτει 10.000 τετραγωνικά χιλιόμετρα, από τα οποία τα 6.000 βρίσκονται στο Μπανγκλαντές και τα υπόλοιπα στη Δυτική Βεγγάλη. Το 1997 τα δάση καταχωρήθηκαν από την UNESCO ως μνημείο παγκόσμιας κληρονομιάς. Κάθε χρόνο, τα νερά του Γάγγη πλημμυρίζουν τα βαλτώδη δάση. Το Σούνταρμπανς λειτουργεί με αυτό τον τρόπο ως ένα μέσο φυσικό μέσο προστασίας των κατοίκων της Καλκούτας και της ευρύτερης περιοχής από τις πλημμύρες. Στην ίδια περιοχή έχει βρει καταφύγιο η τίγρη της Βεγγάλης καθώς και ένας μεγάλος αριθμός άλλων ζώων, που είδαν τα εδάφη τους να μικραίνουν λόγω της εντατικής καλλιέργειας της περιοχής. Από το 1992 η περιοχή του Σούνταρμπανς αποτελεί προστατευόμενη περιοχή από τη Σύμβαση Ραμσάρ.
Πανίδα
Ο Γάγγης αποτελεί κατοικία διαφόρων ειδών ψαριών, τα οποία όμως απειλούνται από τη μόλυνση των νερών του. Στα νερά του κατοικούν, επίσης, δύο σπάνια είδη ζώων, το Δελφίνι του Γάγγη και ο Καρχαρίας του Γάγγη. Τα δύο αυτά είδη έχουν μελετηθεί ελάχιστα, ενώ εκτός από τον Γάγγη συναντούνται συχνά και σε άλλους ποταμούς που συνδέονται με αυτόν, κυρίως στην περιοχή του Δέλτα.
Το Δελφίνι του Γάγγη (Platanista gangetica gangetica), είναι ένα υποείδος των ποταμίσιων δελφινιών. Το υποείδος αυτό (όπως και το συγγενικό υποείδος του Δελφινιού του Ινδού - Platanista minor minor) κατοικεί σε γλυκά νερά ποταμών της Ινδικής χερσονήσου και βρίσκεται υπό απειλή. Το Δελφίνι του Γάγγη έχει χαρακτηριστεί από την Ινδία ως «εθνικό υδρόβιο ζώο».
Στο ποταμό κατοικεί επίσης ένα είδος ποταμίσιου καρχαρία, γνωστός με το όνομα Καρχαρίας του Γάγγη (Glyphis gangeticus). Ο Καρχαρίας του Γάγγη δεν πρέπει να συγχέεται με τον Ταυροκαρχαρία (Carcharhinus leucas) που αν και δεν είναι καρχαρίας του γλυκού νερού, κάνει και αυτός την εμφάνισή του στον Γάγγη ορισμένες φορές. Ο Καρχαρίας του Γάγγη είναι ένα ζώο που απειλείται άμεσα με εξαφάνιση και σύμφωνα με τη Διεθνή Ένωση για τη Διατήρηση της Φύσης και των Φυσικών Πόρων αποτελεί έναν από τους 20 καρχαρίες της «Κόκκινης Λίστας» του, με τα είδη ζώων προς εξαφάνιση.
Μόλυνση του Γάγγη
Ο Γάγγης θεωρείται ένας από τους πιο μολυσμένους ποταμούς του κόσμου. Η μόλυνσή του επηρεάζει σχεδόν 400 εκατομμύρια κατοίκους που ζουν στις όχθες του ποταμού, αλλά και επηρεάζεται από αυτούς καθώς, διασχίζοντας πυκνοκατοικημένες πόλεις, ανθρώπινα λύματα διοχετεύονται σε αυτόν. Η μόλυνση ξεκινά σχεδόν από την αρχή του. Η εμπορική εκμετάλλευση του ποταμού αύξησε την παρουσία του ανθρώπου σε αυτόν και μαζί και τη μόλυνσή του. Το νερό του, σε πολλά μέρη του, δεν είναι κατάλληλο ούτε για πόση ούτε για κολύμβηση, καθώς εμφανίζει υψηλά ποσοστά μόλυνσης, χωρίς όμως αυτό να εμποδίζει τους ανθρώπους που θεωρούν τον ποταμό ιερό, και τα νερά του εξαγνιστικά, να τον χρησιμοποιούν. Πάνω σε αυτήν την πεποίθηση, υπάρχει η άποψη πως το ποτάμι περιέχει μεγάλο ποσοστό βακτηριοφάγων που εμποδίζουν την εξάπλωση των βακτηρίων και των ιών. Στο Βαρανάσι, πάντως, όπου τελούνται τελετουργικά μέσα στα νερά του ποταμού, ανάμεσά τους καύση των νεκρών, τελετές καθαρισμού αλλά ακόμα και απόθεση πτωμάτων μέσα σε αυτόν, υπολογίζεται πως τα νερά περιέχουν 60.000 κολοβακτηρίδια ανά 100 ml, 120 φορές πάνω από το όριο ασφαλείας για την ασφαλή κολύμβηση. Δισεκατομμύρια λύτρα λυμάτων απορρίπτονται καθημερινά στον ποταμό, καθώς οι μονάδες επεξεργασίας λυμάτων είναι ελάχιστες για να λειτουργούν αποτελεσματικά. Για τον λόγο αυτό η Παγκόσμια Τράπεζα έχει δανείσει στην Ινδία 1 δισεκατομμύριο δολάρια για ένα πρόγραμμα καθαρισμού του ποταμού.
Οικονομία
right|200px|thumb|Το Κανάλι του Γάγγη Για αιώνες ο ποταμός αποτελεί σημαντικό στοιχείο της οικονομία της ευρύτερης περιοχής. Το νερό των ποταμών χρησιμεύει επίσης στην καθημερινή χρήση των νοικοκυριών.
Ο Γάγγης είναι στο μεγαλύτερό μέρος του πλωτός και στο παρελθόν χρησίμευσε στις μεταφορές στρατευμάτων κατά τη διάρκεια πολέμων στην περιοχή. Η μεταφορά σε αυτόν γίνεται πια, πάνω από την περιοχή του Αλλαχαμπάντ, κατά κύριο λόγο με μικρά ιδιωτικά μέσα, ενώ στην περιοχή του Μπανγκλαντές, τις περισσότερες φορές, οι όποιες χρήσεις αυτού αφορούν κυρίως τη μεταφορά αγροτικών προϊόντων. Η χρήση του ποταμού για τις μεταφορές ελαττώθηκε μετά την ανάπτυξη των σιδηροδρόμων στην περιοχή. Από τα μεγαλύτερα λιμάνια του Γάγγη ποταμού αποτελεί η πόλη της Καλκούτας, στη Δυτική Βεγγάλη, καθώς και οι πόλεις Μόγκλα, Μπαρισάλ και Τσαντπούρ στο Μπανγκλαντές.
200px|left|thumb|Αλιευτικά στην περιοχή του Τρίβενι Σάνγκαμ, στo Αλλαχαμπάντ.
Η αλιεία αποτελούσε πάντα μια σημαντική πηγή εσόδων για τους κατοίκους γύρω από τον ποταμό, καθώς ήταν πλούσιος σε ψάρια. Όμως πια σημαντικό πρόβλημα αποτελεί το μεγάλο μέγεθος της ρύπανσης του ποταμού, που έχει μειώσει πολύ τον πληθυσμό των ψαριών.
Σημαντικά έσοδα για τους κατοίκους προκύπτουν από τον τουρισμό, ιδιαίτερα τον θρησκευτικό, καθώς τα νερά του Γάγγη διασχίζουν τις τρεις ιερές πόλεις, Χαριντβάρ, Αλλαχαμπάντ και Βαρανάσι. Η οικονομία αυτών των πόλεων βασίζεται στο προσκύνημα των πιστών. Στην πόλη του Βαρανάσι βρίσκεται επίσης και το μεγαλύτερο πανεπιστήμιο της Ινδίας. Τα βόρεια τμήματα του ποταμού, τα οποία έχουν μικρότερο πλάτος, αποτελούν επίσης τουριστικό προορισμό καθώς προσφέρουν δυνατότητες για αθλητικές δραστηριότητες.
Κατά μήκος του Γάγγη έχουν δημιουργηθεί διάφορα φράγματα. Τα μεγαλύτερα αποτελούν το Φράγμα Φαρράκα και το Φράγμα του Χαριμπάντ, αλλά υπάρχουν αρκετά μικρότερα σε μέγεθος φράγματα που εξυπηρετούν την παραγωγή ηλεκτρικής ενέργειας. Η κατασκευή του Φράγματος του Χαριμπάντ είχε σαν σκοπό την άρδευση της περιοχής μέσω του Καναλιού του Γάγγη. Αντίθετα, το Φράγμα της Φαρράκα, λίγο πριν τα σύνορα της Ινδίας με το Μπανγκλαντές, δημιουργήθηκε με σκοπό την παραγωγή ηλεκτρικής ενέργειας ενώ εξυπηρετεί και την απρόσκοπτη τροφοδότηση με νερό του παραποτάμου του Γάγγη Χουγκλί, ο οποίος διασχίζει την Καλκούτα. Το συγκεκριμένο φράγμα δημιούργησε, πάντως, αρκετά προβλήματα στο Μπανγκλαντές. Τους καλοκαιρινούς μήνες το νερό που φτάνει στη χώρα είναι αρκετά λιγότερο, ενώ θεωρείται πως παίζει αρνητικό ρόλο στις περιόδους των πλημμυρών, ειδικότερα δε στις καταστροφικές πλημμύρες του 1987 και του 1988.
Επίσης, στον ποταμό Μπαγκιράτι, τον κύριο ποταμό που δημιουργεί τον Γάγγη, έχει δημιουργηθεί το φράγμα Τεχρί. Κύριος σκοπός του φράγματος είναι η ύδρευση του Νέου Δελχί.
Εξωτερικοί σύνδεσμοι
Κατηγορία:Ποταμοί της Ινδίας Κατηγορία:Ποταμοί του Μπανγκλαντές Κατηγορία:Ποτάμια σύνορα Κατηγορία:Διεθνείς ποταμοί της Ασίας
Τένταλντ, επίσκοπος του Αρέτσο
Ο Τένταλντ, ιταλ.: Tedald (π. 990 – 12 Ιουνίου 1036) από τον Οίκο της Κανόσα, επίσης γνωστός ως Theodald, Theodaldus, Tedaldus, Tedaldo ή Teodaldo, ήταν ο 43ος επίσκοπος του Αρέτσο από το 1023 μέχρι το τέλος του.
Βιογραφία
Ο Tένταλντ προερχόταν από τις υψηλότερες τάξεις των ευγενών της βόρειας Ιταλίας. Ήταν ο δεύτερος γιος του Tένταλντ κόμη της Μπρέσια, και της Βίλλα, πιθανώς κόρης του Θεοβάλδου Β΄ δούκα του Σπολέτο. Μεγαλύτερος αδελφός του ήταν ο Boνιφάτιος Γ΄ μάργραβος της Τοσκάνης. Ήταν ο θείος της Mατθίλδης της Τοσκάνης, η οποία γεννήθηκε μετά το τέλος του.
Τον διαδέχτηκε στη μητρόπολη ο Ίμμο, ένα μέλος του Συλλόγου του καθεδρικού της Βορμς και ιερέας στην Αυλή του Κορράδου Β΄ της Γερμανίας.
Σημειώσεις
Κατηγορία:Οίκος της Κανόσα
.tg
.tg είναι ο top-level domain κωδικός για το Τόγκο στο Διαδίκτυο. Αν και δεν υπάρχουν περιορισμοί σχετικά με το ποιος μπορεί να καταχωρήσει τομείς σε αυτόν, δεν χρησιμοποιείται συχνά εκτός του Τόγκο.
Παραπομπές
Κατηγορία:Τόγκο Κατηγορία:Top-level domains
Toppdomän
Αγία Σιών
Η Αγία Σιών ήταν εκκλησάκι στην βυζαντινή Αθήνα. Βρίσκονταν στους δυτικούς πρόποδες του Λυκαβηττού έξω από της πύλες των παλαιών Ηρίων. . Στην Αγία Σιών γινόταν η κηδεία των πρώτων χριστιανών μέχρι τα τέλη του 4ου αιώνα.
Πηγές
Σιων
Όιστινς
Η Όιστινς (αγγλικά: Oistins) είναι ένα χωριό των Μπαρμπάντος. Είναι η πρωτεύουσα της ενορίας της Εκκλησίας του Χριστού. Έχει πληθυσμό 1.293 κατοίκων (2001).
Γεωγραφία
Η Όιστινς βρίσκεται νοτιοδυτικά του Μπαρμπάντος και νότια της Εκκλησίας του Χριστού. Βρίσκεται βόρεια της Πέγκγουελ, νοτιοανατολικά της Ντούραντς, νοτιοδυτικά της Θόμπουρυ Χιλ και βορειοδυτικά της Γκίμπονς Μπογκς.
Εξωτερικοί σύνδεσμοι
Κατηγορία:Πόλεις του Μπαρμπάντος
Παλαίστρα της Αρχαίας Ολυμπίας
Η Παλαίστρα της Αρχαίας Ολυμπίας είναι ένα αρχαίο οικοδόμημα στην Ολυμπία, στην Ελλάδα, μέρος του γυμνασίου στο ιερό. Είναι ένα κτήριο εξήντα έξι τετραγωνικών μέτρων που χρονολογείται στα τέλη του τρίτου ή τις αρχές του 2ου αι. π.Χ. Είναι ένα κτήριο που στην Αρχαία Ελλάδα ήταν αφιερωμένο στην εκπαίδευση παλαιστών, πυγμάχων και άλλων αθλητών.
Αρχιτεκτονική
Η παλαίστρα είναι προσανατολισμένη ακριβώς στα σημεία του ορίζοντα και έχει πολύ συμμετρική κάτοψη. Όπως όλες οι παλαίστρες, η παλαίστρα της Ολυμπίας είναι επικεντρωμένη γύρω από μια μεγάλη αυλή στρωμένη με άμμο, για χρήση ως επιφάνειας πυγμαχίας ή πάλης. Και οι τέσσερις πλευρές της παλαίστρας είχαν κιονοστοιχίες που δημιουργούσαν προστώα και δωμάτια.
Το κτίριο έχει πρόσβαση από τη νότια πλευρά με δύο ξεχωριστές εισόδους, κάθε μία με κορινθιακούς κίονες εν παραστάσι δίστυλοι, δημιουργώντας έτσι συμμετρία στο σχέδιο της κατασκευής. Οι πόρτες ανοίγουν σε διαδρόμους, επενδυμένους με πάγκους που οδηγούν σε προθαλάμους που επικοινωνούν απευθείας με το νότιο προστώο. Μεταξύ των δύο προθαλάμων υπάρχει μια μεγάλη, στενή αίθουσα επενδυμένη με παγκάκια και πρόσοψη με ιωνικούς κίονες. Αυτό το δωμάτιο έχει χαρακτηριστεί ως αποδυτήριο, ένα χώρο που θα πρέπει να είναι κοντά στην κύρια είσοδο και να έχει χώρο για τη συνάντηση των αθλητών και των φίλων. Ακριβώς απέναντι από το αποδυτήριο, κατά μήκος της βόρειας πλευράς της παλαίστρας είναι το εφηβείο ή η λέσχη. Αυτή η μεγάλη, περίστυλη αίθουσα είναι βαθύτερη από ότι το αποδυτήριο, αλλά δεν τρέχει σε όλο το μήκος της αυλής. Ολόκληρη η βόρεια πλευρά της παλαίστρας έχει βαθιά δωμάτια, ένα χαρακτηριστικό που μνημονεύεται από τον Βιτρούβιο, τα οποία προσέφεραν καταφύγιο από τον ήλιο. Επίσης, στη βόρεια πλευρά του κτηρίου υπάρχει μια πόρτα που οδηγεί απευθείας στον υπόλοιπο της παρακείμενο χώρο του γυμναστηρίου.Το δωμάτιο στη βορειοανατολική γωνία της παλαίστρας αναγνωρίζεται ως το λουτρό. Το επενδυμένο με πλίνθους, τεσσάρων τετραγωνικών μέτρων και 1,38 μέτρα βάθους δεξαμενή που έχει ανασκαφεί εδώ χρονολογείται στη ρωμαϊκή περίοδο.
Ένα ασυνήθιστο χαρακτηριστικό της παλαίστρας είναι η 24.20Χ5,44 μέτρα ταινία του οδοστρώματος από συμπαγή κατασκευή στη βόρεια πλευρά της αυλής, η οποία διαμορφώνεται με εναλλασσόμενες ζώνες από ραβδωτά και λεία πλακίδια τοποθετημένα για να δημιουργούν συνεχείς εξάρσεις που εκτείνονται κατά μήκος του οδοστρώματος. Αυτό ήταν ίσως ένα είδος διαδρόμου ολίσθησης, όπως προτείνεται από ένα παρόμοιο διάδρομο που βρέθηκε στην Πομπηία με βαριές λίθινες σφαίρες πάνω σε αυτό.
Δεν είναι δυνατόν να πούμε με βεβαιότητα για τη χρήση των υπολοίπων δωματίων που περιέτρεχαν τα προστώα. Δεδομένου ότι στην Ολυμπία δεν υπήρχαν μόνιμοι κάτοικοι, η παλαίστρα και το γυμνάσιο δεν θα προορίζονταν ως χώροι για διαλέξεις ή για διάλογο και θα είχαν χρησιμοποιηθεί κατά κύριο λόγο από τους αθλητές στους ιερούς αγώνες. Τα λίθινα παγκάκια που βρέθηκαν σε έξι από τα δωμάτια είναι βέβαιο ότι προορίζονταν για τους αθλητές και τους θεατές. Τα δωμάτια αγνώστων στοιχείων της παλαίστρας θα περιλάμβαναν αίθουσες όπως το ελαιοθεσίο, το κονιστήριον, αίθουσες για την αποθήκευση αθλητικού εξοπλισμού, και μερικά σφαιριστήρια, τα οποία ήταν τα δωμάτια ή ανοιχτά γήπεδα για παιχνίδια με μπάλα.
Η Παλαίστρα αποκαλύφθηκε και ερευνήθηκε κατά τις νεότερες γερμανικές ανασκαφές. Από το μνημείο σώζονται μόνο τα κατώτερα τμήματα, ενώ σήμερα έχουν αναστηλωθεί οι 32 από τους 72 κίονες του εσωτερικού περιστυλίου της αυλής.
Εξωτερικοί Σύνδεσμοι
Κατηγορία:Αρχαία Ολυμπία
282 π.Χ.
Θάνατοι
Κατηγορία:Έτη
.tj
μικρογραφία .tj είναι ο top-level domain κωδικός για το Τατζικιστάν στο Διαδίκτυο.
Παραπομπές
Κατηγορία:Τατζικιστάν Κατηγορία:Top-level domains
Ντεβέντρα Μπάνχαρτ
Ο Ντεβέντρα Μπάνχαρτ (αγγλ. Devendra Obi Banhart) (γεν. 30 Μαΐου 1981) είναι Αμερικανός τραγουδιστής, τραγουδοποιός και εικαστικός καλλιτέχνης. Η μουσική του συνδέεται με το είδος φολκ, νέα φολκ, freak folk, New Weird America και χαρακτηρίζεται στα πρώτα του άλμπουμ από απλές μελωδίες κιθάρας με ελάχιστη συνοδεία από άλλα μέσα. Από το 2002 που κυκλοφόρησε το ντεμπούτο άλμπουμ, συνεχίζει να καταγράφει το υλικό του σε προσωπικά άλμπουμ, συλλογές και συνεργασίες.
Βιογραφία
Ο Μπάνχαρτ γεννήθηκε στο Χιούστον του Τέξας και πέρασε την παιδική του ηλικία στο Καράκας της Βενεζουέλας μαζί με τη μητέρα του. Το όνομα του Ντεβέντρα είναι συνώνυμο του Ίντρα και σημαίνει "βασιλιάς των θεών» στα Χίντι, ενώ το μεσαίο όνομα Obi προέρχεται από όνομα του δάσκαλου Τζεντάι Όμπι-Ουάν Κενόμπι που είχε ενσαρκώσει ο Άλεκ Γκίνες στην πρώτη τριλογία του Πολέμου των Άστρων. Όταν ήταν έφηβος η μητέρα του ξαναπαντρεύτηκε και η οικογένεια μετακόμισε στο Λος Άντζελες. Το 1998 και έχοντας γράψει τραγούδια από την ηλικία των 12 ετών, ξεκίνησε τις σπουδές του στο Ινστιτούτο Τεχνών του Σαν Φρανσίσκο με υποτροφία, αλλά δεν τις ολοκλήρωσε. Εγκατέλειψε τη σχολή το 2000 και ξεκίνησε την ενασχόληση με τη μουσική ως περιπλανώμενος αοιδός. Η περιπλάνησή του τον βρίσκει το καλοκαίρι του ίδιου έτους στο Παρίσι να ανοίγει συναυλίες για indie rock συγκροτήματα και το φθινόπωρο να παίζει μουσική στο Σαν Φρανσίσκο και το Λος Άντζελες. Όλο αυτό το διάστημα ηχογραφούσε τα τραγούδια του, μερικές φορές στο τηλεφωνητή ενός φίλου του. Το υλικό από τις ηχογραφήσεις αυτές βρίσκεται στα πρώτα δύο άλμπουμ του καλλιτέχνη.
Καλλιτεχνική πορεία
Το πρώτο άλμπουμ του Μπάνχαρτ The Charles C. Leary εκδόθηκε το 2002 από τη δισκογραφική εταιρία Hinah χωρίς κάποια επιτυχία. Ο Ντεβέντρα Μπάνχαρτ έγινε γνωστός όταν άκουσε τις ακατέργαστες ηχογραφήσεις του ο Μάικλ Γκίρα, μουσικός των Swans και ιδιοκτήτης της δισκογραφικής εταιρείας Young God Records με την οποία κυκλοφόρησε το δεύτερο άλμπουμ του Oh Me Oh My τον Οκτώβριο του 2002, το οποίο έλαβε θετικές κριτικές. Με την Young God Records ο Μπάνχαρτ κυκλοφόρησε άλλα δύο άλμπουμ και ένα EP (extended play).
Ακολούθησε αλλαγή της δισκογραφικής σε XL Recordings με την οποία κυκλοφόρησε το άλμπουμ Cripple Crow που ηχογραφήθηκε στο Bearsville Studios της Νέας Υόρκης το 2005 και το άλμπουμ Smokey Rolls Down Thunder Canyon το 2007. Από το άλμπουμ Smokey Rolls Down Thunder Canyon το τραγούδι Lover έχει συμπεριληφθεί στο σάουντρακ της ταινίας Nick and Norah's Infinite Playlist.
Ο Μπάνχαρτ έχει συνεργαστεί με τους Antony and the Johnsons το 2005 στο άλμπουμ I Am a Bird Now, τους Oasis στο remix του "(Get Off Your) High Horse Lady" από το άλμπουμ Dig Out Your Soul το 2009, τους Neighbors στο remix του "Rome" από το άλμπουμ των Phoenix Wolfgang Amadeus Phoenix του 2009 και τραγούδια του έχουν συμπεριληφθεί σε πολλά σάουντρακ ταινιών.
Άλλες δραστηριότητες
Ο Ντεβέντρα Μπάνχαρτ διατηρεί με επιτυχία μια παράλληλη καριέρα ως εικαστικός καλλιτέχνης. Έχει δημιουργήσει τα εξώφυλλα όλων των άλμπουμ του, και η συσκευασία του άλμπουμ του What Will We Be είχε προταθεί για το βραβείο "Καλύτερης συσκευασίας" στα Βραβεία Γκράμι του 2010. Σχέδια του καλλιτέχνη έχουν εμφανιστεί σε εκθέσεις σε όλο τον κόσμο, όπως στο San Francisco Museum of Modern Art (SFMOMA) του Σαν Φρανσίσκο, Palais des Beaux-Arts στις Βρυξέλλες, Atelier Cardenas Bellanger στο Παρίσι.
Ήταν ο πρώτος καλλιτέχνης που σχεδίασε ένα t-shirt για το project Yellow Bird το 2006 και επέλεξε να δωρίσει τα κέρδη από την πώληση τους προς όφελος της Teenage Cancer Trust μιας φιλανθρωπικής οργάνωσης που είναι αφιερωμένη στη βελτίωση της ζωής των εφήβων και των νεαρών ενηλίκων που πάσχουν από καρκίνο.
Εξωτερικοί σύνδεσμοι
Κατηγορία:Αμερικανοί μουσικοί Κατηγορία:Φολκ μουσικοί
Συμπιεστή ροή
thumb|right|400px|Το Bell X-1 εν πτήσει. Το αεροσκάφος σχεδιάστηκε για να μελετηθούν οι επιδράσεις της συμπιεστής ροής του αέρα κοντά στην ταχύτητα του ήχου. Πίσω από την ουρά του αεροσκάφους διακρίνονται «κρουστικά διαμάντια», προϊόντα της υψηλής συμπιεστότητας του αέρα σε ταχύτητες κοντά στην ταχύτητα του ήχου Η συμπιεστή δυναμική ρευστών είναι ένας συνδυασμός των πεδίων της παραδοσιακής μηχανικής ρευστών και της θερμοδυναμικής. Σχετίζεται με τη γενικότερη μελέτη της συμπιεστότητας. Στη δυναμική ρευστών και στη θερμοδυναμική, μία ροή θεωρείται συμπιεστή αν η πυκνότητα του ρευστού μεταβάλλεται ως συνάρτηση της πίεσης. Αυτό θεωρείται ότι συμβαίνει συνήθως όταν ο αριθμός Μαχ (η αναλογία της ταχύτητας ροής ως προς την τοπική ταχύτητα του ήχου) για τη ροή υπερβαίνει το 0,3.
Ορισμός
Η θεωρία των συμπιεστών ροών διαχωρίζεται από αυτή για τα μη συμπιεστά ρευστά με την ειδοποιό διαφορά ότι στις πρώτες η πυκνότητα δε θεωρείται σταθερή. Έτσι, ενώ η θεωρία για τις ασυμπίεστες ροές περιγράφονται πλήρως από τις εξισώσεις για τη διατήρηση της μάζας και τη διατήρηση της ορμής, η θεωρία για τις συμπιεστές ροές απαιτεί και την ταυτόχρονη λύση των εξισώσεων για τη διατήρηση της ενέργειας και τη διατήρηση της εντροπίας. Με την υπόθεση ενός θερμογονικά ιδανικού αερίου, αυτές οι εξισώσεις μπορούν να λυθούν ώστε να ληφθούν προφίλ για την θερμοκρασία, πίεση και πυκνότητα που μεταβάλλονται ως συνάρτηση του τοπικού αριθμού Μαχ. Όταν ο αριθμός Μαχ για μια ροή είναι αρκετά μεγάλος η επίδραση της συμπιεστότητας δεν μπορεί πλέον να παραλειφθεί καθώς η ροή θα προσαρμόζεται ανάλογα με τις διαφορές στην πυκνότητα.
Διορθωτικοί όροι συμπιεστών ροών
Εξαιτίας της περιπλοκότητας της θεωρίας των συμπιεστών ροών, πολλές φορές είναι ευκολότερα να υπολογιστούν πρώτα τα χαρακτηριστικά της ασυμπίεστης ροής και μετά να εφαρμοστούν κάποιοι διορθωτικού παράγοντες ώστε να ληφθούν οι ιδιότητες της πραγματικής ροής. Διάφοροι διορθωτικοί όροι υπάρχουν που μπορούν να χρησιμοποιηθούν με διαφορετικό βαθμό πολυπλοκότητας και ακρίβειας για τον καθένα.
Μετασχηματισμός Prandtl–Glauert
Ο μετασχηματισμός Prandtl-Glauert λαμβάνεται από τη γραμμικοποίηση των εξισώσεων δυναμικού πο συνδέεται με συμπιεστή ροή χωρίς ιξώδες. Βρέθηκε ότι οι γραμμικοποιημένες πιέσεις σε μια τέτοια ροή ήταν ίσες με αυτές που προέκυπταν από τη θεωρία για την ασυμπίεστη ροή, πολλαπλασιασμένες με έναν διορθωτικό παράγοντα. Σημειώνεται ότι ο διορθωτικός παράγοντας Prandtl-Glauert πάντα υποτιμά την πίεση μέσα στο ρευστό. Ο παράγοντας δίνεται παρακάτω :
όπου
Ο παραπάνω παράγοντας λειτουργεί ικανοποιητικά για αριθμούς Μαχ M<0,7 και M>1,3.
Διορθωτικός παράγοντας Karman-Tsien
Ο μετασχηματισμός Karman-Tsien είναι ένας μη γραμμικός συντελεστής για την εύρεση του συντελεστή πίεσης σε μια ασυμπίεστη ροή χωρίς ιξώδες. Είναι εμπειρικός συντελεστής που υποτιμά το μέγεθος της πίεσης του ρευστού. Για την εφαρμογή του, η πίεση του ασυμπίεστου, χωρίς ιξώδες ρευστού πρέπει να είναι γνωστή από προηγούμενη έρευνα. Ο παράγοντας δίνεται από: where Ο διορθωτικός παράγοντας ισχύει για αριθμούς Μαχ M<0,8.
Υπερηχητικές ροές
Μία ροή της οποίας ο τοπικός αριθμός Μαχ φτάνει ή υπερβαίνει το 1, μπορεί να έχει κρουστικά κύματα (shock waves). Το κρουστικό κύμα είναι μία απότομη αλλαγή στις ιδιότητες μιας ροής. Το τυπικό πάχος ενός κρουστικού κύματος αυξάνεται κατ'αναλογία της μέσης ελεύθερης διαδρομής στο ρευστό (συνήθως μερικά μικρόμετρα)
Κρουστικά κύματα
Τα κρουστικά κύματα δημιουργούνται επειδή η πληροφορία για τις ιδιότητες της ροής «προς τα κάτω» (προς την κατεύθυνση της ροής), δεν μπορεί να μεταδοθεί πίσω «προς τα πάνω», μετά το σημείο όπου η ταχύτητα έφτασε την ταχύτητα του ήχου.
Διηχητικές ροές
Οι διηχητικές ροές περιγράφουν τη συμπεριφορά ενός ρευστού όταν αυτή αλλάζει ραγδαία καθώς η ταχύτητά του κινείται πάνω από την ταχύτητα του ήχου για το εν λόγω ρευστό, δηλαδή όταν ο αριθμός Μαχ είναι μεγαλύτερος από 1. Οι υποηχητικές ροές σε έναν αυλό ρεύματος ρευστού σε μια επιταχυνόμενη ροή συμπιέζεται, αλλά σε μια υπερηχητική ροή σε έναν αυλό ρεύματος η ροή εκτονώνεται με διεύρυνση.
Ακροφύσια
Στην υποηχητική ροή, η ταχύτητα του ρευστού μειώνεται μετά την εκτόνωση. Στην υπερηχητική ροή, η ταχύτητα του ρευστού αυξάνεται. Αυτό φαίνεται ως αντίθεση αλλά δεν είναι, διότι η ροή μάζας διατηρείται. Στις υπερηχητικές ροές η πυκνότητα μπορεί να μεταβάλλεται, ο όγκος της ροής όμως δεν είναι σταθερός.
Εξωτερικού σύνδεσμοι
Κατηγορία:Δυναμική ρευστών Κατηγορία:Αεροδυναμική
Διαιρέσεις του Άσαμ
Ιστορία
Το 1874, το Άσαμ συγκροτήθηκε ως επαρχία Επικεφαλής Επιτρόπου με έδρα το Σιλόνγκ, πάλαι ποτέ πρωτεύουσα του Άσαμ, που ανήκει τώρα στη Μεγκαλάγια. Για την καλύτερη διαχείριση των έξι επαρχιών, τις Γκοαλπάρα, Καμρούπ, Σονιτπούρ, Ναγκαόν (πρώην Νοουγκόνγκ), Σιβασαγκάρ (πρώην Σιμπσαγκάρ) και Λαχιμπούρ, (οι επαρχίες της κοιλάδας του Βραχμαπούτρα, ονομάζονταν επίσης Κοιλάδα Άσαμ), ο Δικαστής της Κοιλάδας Άσαμ έλαβε τη πρόσθετη αρμοδιότητα του επιτρόπου στο 1880. Το 1905, τα αξιώματα του Δικαστή και Επιτρόπου διαχωρίστηκαν στη Κοιλάδα Άσαμ, εκτός από την προσθήκη ένα ξεχωριστό γραφείο Επιτρόπου για τη διοίκηση των Επαρχιών Λόφου και Κοιλάδας Σούρμα.
Δημοτικές επιχειρήσεις (σήμερα)
=== Δημοτικές επιχειρήσεις (προτεινόμενες) ===
Παλαιότερες αναγνωρισμένες και συνεχώς κατοικημένες αστικές περιοχές
Αυτός είναι ο κατάλογος των παλαιότερων αστικών περιοχών με βάση τα πρώτα χρόνια σχηματισμού των αστικών φορέων, πριν την ανεξαρτησία της Ινδίας το 1947.
Παραπομπές
Κατηγορία:Διαιρέσεις του Άσαμ
Παραδοσιακά παιχνίδια
ΠΑΡΑΔΟΣΙΑΚΑ ΠΑΙΧΝΙΔΙΑ ονομάζονται τα παιχνίδια που έπαιζαν οι παλαιότεροι και μεταφέρονται από γενιά σε γενιά με προφορική περιγραφή ή επίδειξη των μεγαλύτερων προς τους μικρότερους. Τα παραδοσιακά παιχνίδια είναι ομαδικά (κρυφτό, μακριά γαϊδούρα, τυφλόμυγα, το μαντίλι, κ.ά.). Υπάρχουν και κάποια που αρχικά ενδέχεται να μοιάζουν ατομικά, αλλά τελικά αποδεικνύονται ομαδικά, καθώς παίζονται διαδοχικά από κάθε ένα παιδί μέσα στην ομάδα. Αυτά έχουν σχέση περισσότερο με την τεχνολογία της κάθε εποχής και τις δεξιότητες των παιδιών, όπως η σφεντόνα, η σβούρα, το τσιλίκι, κ.ά.
Κάθε παραδοσιακό παιχνίδι εκφράζει την εποχή και την κοινωνία που το δημιούργησε (κοινωνικές σχέσεις, οικονομική κατάσταση, πολιτιστικές αξίες, τεχνολογία, αντιλήψεις για την πολιτική, τον πολιτισμό, το φύλο, τις σχέσεις με τους άλλους λαούς).
Πολλά παραδοσιακά παιχνίδια παραλλάσσονται και ξεπερνούν τα σύνορα των κρατών και εμφανίζονται σε διάφορους λαούς, όπως το κρυφτό, το κυνηγητό, η μπάλα, το σχοινάκι, οι βώλοι, κ.ά. Για παράδειγμα, το παιχνίδι κουτάκια ή τρικαμούτσι ή κεραμιδάκια, είναι ένα παραδοσιακό παιχνίδι που παίζεται από Τσιγγάνους, Ρώσους και Βλάχους στα Βαλκάνια.
283 π.Χ.
Θάνατοι
Κατηγορία:Έτη
Gonioctena fornicata
Η Γωνιόκτενα φορνικάτα (Gonioctena (Spartomena) fornicata πρώην Phytodecta fornicata) είναι κολεόπτερο από την οικογένεια Chrysomelidae και την υποοικογένεια Chrysomelinae. Στο όνομα «Γωνιόκτενα» γίνεται αναφορά στο «κτένι» που σχηματίζει σειρά μικρών δοντιών στην οπίσθια άκρη (γωνία) των κνημών (Εικ. 2 βέλος B), το λατινικό «fornicata» σημαίνει «κυρτό, θολωτό» με αναφορά το πρόνωτο, που σε άλλα είδη του γένους Γωνιόκτενα είναι πιο πλατύ. Στην Ευρώπη το γένος περιλαμβάνει έξι υπογένη με 21 είδη. Από αυτά στην Ελλάδα αναφέρεται μόνο η Γωνιόκτενα φορνικάτα.
Χαρακτηριστικά του ακμαίου
Το σώμα μοιάζει με το σώμα τις πασχαλίτσας, η Γωνιόκτενα φορνικάτα είναι όμως λιγότερα κυρτή και λίγο πιο μακρόστενη. Αποκτά μήκος πέντε έως επτά  χιλιοστόμετρων. Το χρώμα είναι κατ' αρχήν ένα κιτρινωπό κόκκινο με μαύρες ουλές, αλλά υπάρχουν παραλλαγές από μαύρα άτομα με μόνο ελάχιστα κόκκινα υπόλοιπα έως άτομα με κόκκινο κεφάλι, πρόνωτο και έλυτρα και μόνο τέσσερις καφέ ουλές στα έλυτρα.
Το κεφάλι είναι τραβηγμένο πίσω στο προθώρακα μέχρι τους οφθαλμούς. Οι κεραίες   συνίστανται από ένδεκα άρθρα. Είναι νηματοειδείς και φαρδαίνουν λίγο προς τα έξω. Εκφύονται η μία μακριά από την άλλη κοντά στους οφθαλμούς πάνω από τη βάση των άνω γνάθων (Εικ. 2). Οι άνω γνάθοι δεν έχουν αυλάκωση στην έξω πλευρά για την προστασία του τελευταίου άρθρου των γναθικών προσακτρίδων.
Όπως τονίζει το όνομα «φορνικάτα», το πρόνωτο είναι στρόγγυλα κυρτό προς τα πάνω. Έχει πυκνή στιγμάτωση, η οποία κατά την ακμή γίνεται μόνο λίγο πιο χονδρή (Εικ. 3). Στην τυπική περίπτωση το πρόνωτο είναι κόκκινο με ένα ζεύγος μαύρων ουλών.
Τα στίγματα στα έλυτρα σχηματίζουν εννέα σαφείς σειρές, που δε διαλύονται στο δεύτερο μισό των ελύτρων (Εικ. 3). Τα διαστήματα είναι πλατιά και με λεπτή στιγμάτωση. Κατά κανόνα τα έλυτρα είναι κόκκινα με επτά ή εννέα ουλές, η μία περίπου στη μέση της ραφής, οι υπόλοιπες ουλές είναι συμμετρικά σκορπισμένες στις δυο πλευρές. Ο θυρεός είναι πάντοτε μαύρος.
Οι κνήμες των ποδιών τελειώνουν σε μια αυλάκωση η οποία μπορεί να υποδέχεται τους ταρσούς. Η κάτω έξω άκρη της αυλάκωσης αυτής επεκτείνεται σε ένα είδος πλατύ δοντιού. Αυτό το δόντι στα μεσαία και στα οπίσθια άκρα είναι στο τέλος των κνημών κοντά στους ταρσούς (Εικ. 4), στο μπροστινό πόδι το δόντι είναι μόνο ασθενές και απομακρυσμένο από τη βάση των ταρσών (Εικ. 5, βέλος Α). Οι ταρσοί είναι όλοι τετραμερείς. Τα νύχια έχουν από ένα δόντι στη βάση (Εικ. 5 βέλος C).
Βιολογία
Ο βιολογικός κύκλος ολοκληρώνεται σε ένα χρόνο. Τα ακμαία διαχειμάζουν σε βάθος πέντε έως 25 χιλιοστόμετρον στο χώμα. Την άνοιξη όταν τα έντομα αυτά κάνουν την εμφάνισή τους τα ακμαία μπορούν να γίνουν βλαβερά στις καλλιέργειες μηδικής (Medicago sativa). Το φυτό αυτό όμως δεν είναι ο μόνος ξενιστής. Συναντούμε το έντομα σε διάφορα είδη της οικογένειας των ψυχανθών (Fabaceae). Μετά τη σύζευξη τα θηλυκά τοποθετούν περίπου 200 έως 1.000 αυγά σε μικρές ομάδες συνήθως στα κατώτερα φύλλα. Κατά το δεύτερο μισό του Ιουνίου τα ακμαία γίνονται όλο και σπανιότερα. Οι προνύμφες αναπτύσσονται πολύ γρήγορα. Διατρέχουν τέσσερα προνυμφιακά στάδια και ιδιαίτερα στα δυο τελευταία στάδια μπορούν να προκαλούν  ζημιές στα φύλλα της μηδικής, που σε βορειότερες χώρες μπορούν να γίνουν σημαντικές. Μετά από τρεις με τέσσερις εβδομάδες οι προνύμφες εισβάλλουν στο χώμα για τη νύμφωση. Τον ίδιο χρόνο τα νέα ακμαία κάνουν την εμφάνισή τους. Τρώνε περίπου δυο εβδομάδες πριν ξαναμπούν στο χώμα για διαχείμαση.
Γεωγραφική εξάπλωση
Ο χώρος διαμονής του είδους εξαπλώνεται στην Νοτιοανατολική Ευρώπη. Αναφέρονται οι χώρες Ιταλία, πρώην Γιουγκοσλαβία και Τσεχοσλοβακία, Ουγγαρία, Πολωνία, Αλβανία, Βουλγαρία, Νότια Ρωσία, Ουκρανία, Στερεά Ελλάδα και Κρήτη. Στα νησιά και στην ευρωπαϊκή Τουρκία η θέση δεν είναι σαφής.
Πηγές
Κατηγορία:Κολεόπτερα
Οπώνη
μικρογραφία|Η [[χερσόνησος Χαφούν επί της οποίας βρισκόταν η πόλη της Οπώνης]]
Η Οπώνη ήταν αρχαία εμπορική πόλη (Ὀπώνη ἐμπόριον) στο κέρας της Αφρικής, στις ακτές του Ινδικού Ωκεανού, στα βόρεια της Αζανίας (σημερινή Σομαλία). Οι διαθέσιμες πληροφορίες για την περιοχή προέρχονται κυρίως από τον περίπλου της Ερυθράς Θάλασσας (1ος-3ος αιώνας μ.Χ.), ενώ αναφορά στην γεωγραφική θέση της υπάρχει και από τον Κλαύδιο Πτολεμαίο (2ος αιώνας μ.Χ.). Είναι πιθανό πως η πόλη αντιστοιχεί στην Γη του Πουντ όπως ήταν γνωστή στους αρχαίους Αιγυπτίους των παλαιών βασιλείων. Στην σημερινή τοποθεσία βρίσκεται η πόλη Χαφούν της Σομαλίας.
Περιγραφή
μικρογραφία|350x350εσ|Ο κύριος όγκος στοιχείων για την αρχαία πόλη της Οπώνης προέρχεται από τις περιγραφές στον [[Περίπλους της Ερυθράς Θάλασσας|περίπλου της Ερυθράς Θάλασσας. Η πόλη βρίσκεται περίπου στο κέντρο του χάρτη στις ακτές της ανατολικής Αφρικής.]] Κατά τις πληροφορίες του περίπλου της Ερυθράς Θάλασσας, η Οπώνη βρισκόταν στους πρόποδες του όρους Ελέφας (το οποίο μάλλον ταυτίζεται με το σημερινό Όρος Μπαχάγια) και καθώς διέθετε μόνο ένα δρόμο κατά την περίοδο κακοκαιρίας τα εμπορικά πλοία συνήθως κατέφευγαν βορειότερα προς την πόλη των Τάβων ή Πανῶν κώμη κατά τον Κλαύδιο Πτολεμαίο (γνωστή στους Άραβες ως Ρας Μπάνα). Από την πόλη των Ταβών έως την Οπώνη, η απόσταση ήταν 400 στάδια (74 χλμ.) και η διαδρομή τερματίζονταν στην χερσόνησο όπου βρισκόταν η πόλη, η οποία αποτελούσε και το τέλος του εμπορικού δρόμου της αρωματοφόρας περιοχής. Η περιοχή δεν φαίνεται να ήταν γνωστή στους αρχαίους Έλληνες παρά μόνο κατά τους πρώτους αιώνες μ.Χ., καθώς ως κύρια πηγή αρωμάτων εμπορεύονταν με τους Άραβες.
Εκτιμάται πως αποτελούσε σημαντική εμπορική πόλη, με κύριες περιόδους δραστηριότητας τον 1ο αιώνα π.Χ. και μετέπειτα τον 3ο έως 5ο αιώνα μ.Χ., ενώ από πάρα πολύ παλιά αποτελούσε την πηγή των μπαχαρικών τα οποία έφταναν ως τις ακτές της Λιβύης στην βόρεια Αφρική, και ήταν γνωστή για το λιβάνι, κάσσια, και κανέλα που εμπορεύονταν, καθώς και για τους σκλάβους (Δουλικὰ κρείσσονα) κυρίως για την αιγυπτιακή αγορά, και τα υψηλής ποιότητας καβούκια χελωνών.
Εξωτερικοί σύνδεσμοι
Κατηγορία:Αρχαίες πόλεις της Αφρικής Κατηγορία:Αρχαία Σομαλία
Άγιος Διονύσιος (Αθήνα)
Ο Άγιος Διονύσιος ήταν εκκλησάκι στην βυζαντινή Αθήνα. Βρίσκονταν στην βόρεια απόκρημνη πλευρά του Αρείου Πάγου. Τα ερείπιά του βρίσκονταν επί Τουρκοκρατίας. Ο ιησουίτης πατήρ Μπαμπίν, ο οποίος χρημάτισε ιεραπόστολος στην Αθήνα μέχρι το 1670 αναφέρει σε επιστολή του, ότι «ο αρχιεπίσκοπος Αθηνών Άνθιμος Δ' είχε το μητροπολιτικό του οίκημα στο νομιζόμενο αρχαίο σπίτι του αγίου Διονυσίου του Αρειοπαγίτη κοντά στα ερείπια παλαιού εκκλησακιού, τιμωμένου επί του ονόματος του αγίου, και του οποίου τα τοιχώματα ήταν ακόμη ζωγραφισμένα με ωραίες αγιογραφίες». Το εκκλησάκι το αναφέρει και ο Γκιλέτ που συνέγραψε περιήγηση της πόλης των Αθηνών, και αναφέρει ότι εκεί τελούνταν λειτουργία κάθε χρόνο στην ημέρα της γιορτής του αγίου αυτού.
Πηγές
Διονυσιος
.tk
.tk είναι ο top-level domain κωδικός για το Τοκελάου στο Διαδίκτυο.
Το Τοκελάου προσφέρει τα domain δωρεάν σε όλο τον κόσμο με μόνη προϋπόθεση την τοποθέτηση διαφημήσεων στο πάνω μέρος της σελίδας. Δείτε επίσης: Κατάλογος top-level domains. Ιστοσελιδα:http://www.dot.tk/en/index.html?lang=en
Κατηγορία:Τοκελάου Κατηγορία:Top-level domains
.tl
.tl είναι ο top-level domain κωδικός για το Ανατολικό Τιμόρ στο Διαδίκτυο.
Παραπομπές
Κατηγορία:Ανατολικό Τιμόρ Κατηγορία:Top-level domains
Toppdomän
596 Σίλα
Η Σίλα (Scheila) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,743. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από μία Αγγλίδα φοιτήτρια στο Πανεπιστήμιο της Χαϊδελβέργης, φίλη του Κοπφ.
Φυσικά χαρακτηριστικά
Η μέση διάμετρος της Σίλα εκτιμάται σε 113,34 χιλιόμετρα. Ο φασματικός τύπος της είναι T, ενώ το άλβεδό της είναι 0,038. Η Σίλα περιστρέφεται γύρω από τον εαυτό της μία φορά κάθε 15 ώρες και 51 λεπτά.
Εξωτερικοί σύνδεσμοι
Σιλα
Best of Ozz
Best of Ozz είναι ο τίτλος της συλλογής τραγουδιών του βρετανού χέβι μέταλ τραγουδιστή Ozzy Osbourne, η οποία κυκλοφόρησε το 1989 μέσω της δισκογραφικής εταιρείας "CBS Records" στην Αμερική και της "Sony" στην Ιαπωνία.
Τα τραγούδια που περιλαμβάνονται εδώ προέρχονται από τους τέσσερις πρώτους στούντιο δίσκους που κυκλοφόρησε ο καλλιτέχνης, από το 1980 μέχρι το 1986.
Το "Best of Ozz" δεν κατάφερε να μπει στα τσαρτ της Βρετανίας ή των Ηνωμένων Πολιτειών.
Τραγούδια
1. Over the Mountain (Osbourne, Rhoads, Daisley, Kerslake) - 4:31
2. Secret Loser (Osbourne, Lee, Daisley) - 4:08
3. Goodbye to Romance (Osbourne, Rhoads, Daisley) - 5:35
4. Shot in the Dark (Osbourne, Soussan) - 4:16
6. Bark at the Moon (Osbourne) - 4:15
7. Crazy Train (Osbourne, Rhoads, Daisley) - 4:50
8. Centre of Eternity (Osbourne) - 5:15
9. Diary of a Madman (Osbourne, Rhoads, Daisley, Kerslake) - 6:12
10. The Ultimate Sin (Osbourne, Lee, Daisley) - 3:43
Τα μέλη του συγκροτήματος
Τα τραγούδια του Best of Ozz ηχογραφήθηκαν από τους εξής μουσικούς:
Πηγές
Κατηγορία:Άλμπουμ του 1989 Κατηγορία:Compilation άλμπουμ του Ozzy Osbourne
Επαρχίες της Ιρλανδίας
Οι επαρχίες της Ιρλανδίας δεν εξυπηρετούν κανένα διοικητικό ή πολιτικό σκοπό, αλλά λειτουργούν ως ιστορικές και πολιτιστικές οντότητες.
Ιστορία
Η προέλευση αυτών των επαρχιών (ομόσπονδα βασίλεια με κάπως ρευστά όρια), ο αριθμός των οποίων ανερχόταν σε πέντε πριν από τη Νορμανδική εισβολή, μπορεί να αποδοθεί στην υπερισχύουσα επιρροή που ασκήθηκε στο έδαφός τους, από τις μεγάλες ιρλανδικές δυναστικές οικογένειες των UI Neill / O'Neill (Όλστερ), UI Máeilsheáchlainn / O'Melaghlin (Mide), UI Briain / O'Brien (Μάνστερ), UI Conchobhair / O'Conor (Kόνοτ) και Mac Murchadha-Caomhánach/MacMurrough-Kavanagh (Λένστερ). Ο «βασιλιάς των κατώτερων βασιλέων» (rí ruirech) ήταν ο επαρχιακός (rí cóicid) ή ημιεπαρχιακός βασιλιάς, έχοντας υπό την κυριαρχία του αρκετές, χαμηλότερου βαθμού διοικητικές περιοχές (ruiri). Κατά τη διάρκεια των αιώνων, ο αριθμός των επαρχιακών βασιλέων κυμαινόταν μεταξύ τριών και έξι. Μετά την Νορμανδική εισβολή, η κατάσταση έγινε κάπως πιο συγκεχυμένη και περίπλοκη από ότι στο παρελθόν. Η Νορμανδική εισβολή άρχισε το 1169, και συνεχίστηκε μέχρι το 1541.
Στατιστική
Ακολουθούν οι τέσσερις επαρχίες:
Παραπομπές
Κατηγορία:Γεωγραφία της Ιρλανδίας
Α1 Κατηγορία υδατοσφαίρισης ανδρών 1989-1990
Το πρωτάθλημα Ελλάδας πόλο της περιόδου 1989–90, ήταν το τέταρτο που διεξήχθη ύστερα από την καθιέρωση της Α1 Εθνικής κατηγορίας, με τη συμμετοχή οκτώ ομάδων. Διεξήχθη όπως και τα προηγούμενα χρόνια σε δύο φάσεις, την κανονική περίοδο 14 αγώνων, και τα πλέι οφ με τη συμμετοχή οκτώ ομάδων. Η κανονική περίοδος ξεκίνησε στις 3 Μαρτίου του 1990 και ολοκληρώθηκε στις 9 Ιουνίου, ενώ τα πλέι οφ ξεκίνησαν στις 16 Ιουνίου και ολοκληρώθηκαν στις 23 Ιουλίου. Πρωταθλήτρια αναδείχθηκε η Γλυφάδα επικρατώντας στους τελικούς της Βουλιαγμένης, η οποία μετείχε για πρώτη φορά σε τελικό αν και ξεκίνησε την προσπάθειά της από την 6η θέση που κατέλαβε στην κανονική περίοδο. Αυτή ήταν η τελευταία διοργάνωση που διεξήχθη με οκτώ ομάδες, καθώς αυξήθηκαν σε δέκα για την περίοδο 1990–91.
Βαθμολογία
Οι έξι πρώτες ομάδες συνέχισαν στα πλέι οφ, μαζί με την πρωταθλήτρια της Α2. Η έβδομη έδωσε αγώνα μπαράζ με τη δεύτερη της Α2 για τη συμμετοχή στα πλέι οφ. Η όγδοη ομάδα έδωσε αγώνα μπαράζ με την τρίτη της Α2 για την δέκατη και τελευταία θέση στην Α1 της επόμενης περιόδου
Πλέι οφ
Στα πλέι οφ μετείχαν οκτώ ομάδες, οι έξι πρώτες της Α1, η πρωταθλήτρια της Α2 και η νικήτρια του αγώνα μπαράζ μεταξύ του 7ου της Α1 και του 2ου της Α2. Στα πλέι οφ οι σειρές κρίθηκαν με βάση τους βαθμούς (2 η νίκη, 1 η ισοπαλία και 0 η ήττα). Στις σειρές μεταξύ ομάδων της Α1 υπολογίστηκαν και οι αγώνες της κανονικής περιόδου και την πρόκριση κέρδιζε η ομάδα που έφτανε ή ξεπερνούσε πρώτη το όριο των πέντε βαθμών. Στις σειρές όπου μία ομάδα της Α1 αντιμετώπιζε ομάδα της Α2, την πρόκριση κέρδιζε η ομάδα που έφτανε ή ξεπερνούσε πρώτη το όριο των τριών βαθμών, ενώ δεν υπήρξε μεταφορά αποτελεσμάτων καθώς δεν είχαν αναμετρηθεί κατά την κανονική περίοδο. Αυτή ήταν η τελευταία διοργάνωση όπου οι ομάδες της Α2 είχαν τη δυνατότητα συμμετοχής στα πλέι οφ.
Το πανόραμα των πλέι οφ (σε παρένθεση είναι οι βαθμοί που μεταφέρθηκαν από τους αγώνες της κανονικής περιόδου).
Μπαράζ
Αυτή την περίοδο διεξήχθησαν δύο διαφορετικά μπαράζ. Το πρώτο ήταν το καθιερωμένο μεταξύ του έβδομου της Α1 (Ηρακλής) και του δεύτερου της Α2 (Άρης), όμως σε αντίθεση με τα προηγούμενα δύο χρόνια, αυτή τη φορά έδινε μόνο την πρόκριση στα προημιτελικά των πλέι οφ, καθώς και οι δύο είχαν εξασφαλισμένη την παρουσία τους στην Α1 της επόμενης περιόδου λόγω της αύξησης των ομάδων από οκτώ σε δέκα.
Το δεύτερο μπαράζ ήταν ένας νοκ-άουτ αγώνας που διεξήχθη στο Παπαστράτειο ανάμεσα στα Χανιά που κατέλαβαν την όγδοη θέση της Α1 και τον Ηλυσιακό που κατέλαβε την τρίτη θέση της Α2. Αυτός ο αγώνας έγινε για να αναδειχθεί η δέκατη και τελευταία ομάδα που θα μετείχε στην Α1 της επόμενης περιόδου. Ο Ηλυσιακός επικράτησε και προβιβάστηκε στην Α1, ενώ τα Χανιά βρέθηκαν στην Α2.
Προημιτελικοί
Τα πλέι οφ αυτής της περιόδου ήταν τα πιο αμφίρροπα από την καθιέρωση της Α1 κατηγορίας. Η Βουλιαγμένη έγινε η πρώτη ομάδα που προκρίθηκε από τα προημιτελικά έχοντας μειονέκτημα έδρας (και βαθμών) αποκλείοντας τον Ολυμπιακό.
Κοντά σε παρόμοια κατόρθωμα έφτασε η Χίος, η οποία αν και ξεκίνησε με 0-4 βαθμούς κόντρα στον Παναθηναϊκό, ισοφάρισε αλλά ηττήθηκε στον τελευταίο αγώνα.
Ημιτελικοί
Η Βουλιαγμένη σημείωσε και νέα μεγάλη ανατροπή στα πλαίσια της ημιτελικής φάσης εναντίον του Εθνικού. Αν και ξεκίνησε με 0-4 βαθμούς και μειονέκτημα έδρας, ισοφάρισε τη σειρά στους δύο πρώτους αγώνες, ενώ ο τελευταίος έληξε ισόπαλος. Καθώς οι δύο ομάδες ήταν ισόβαθμες χρειάστηκε η διεξαγωγή παράτασης, όπου η Βουλιαγμένη επικράτησε και πήρε την πρόκριση στον τελικό. Με αυτή την επικράτηση της έσπασε το σερί δέκα ετών (πρωταθλήματα 1980 ως 1989) κατά τα οποία Εθνικός και Γλυφάδα καταλάμβαναν τις δύο πρώτες θέσεις.
Στο άλλο ζευγάρι η Γλύφαδα επικράτησε εύκολα του Παναθηναϊκού και προκρίθηκε στους τελικούς για τέταρτη φορά σε ισάριθμες διοργανώσεις.
Τελικοί
Οι τελικοί ολοκληρώθηκαν μετά από έναν αγώνα στον οποίο μάλιστα δεν αναδείχθηκε νικητής. Η Γλυφάδα που είχε το προβάδισμα επί της Βουλιαγμένης με 4-0 βαθμούς από τους αγώνες της κανονικής περιόδου (6-3 και 7-6), μετά την ισοπαλία του πρώτου τελικού έφτασε τους 5 που χρειάζονταν για να ολοκληρωθεί η σειρά, και κατέκτησε το δεύτερο συνεχόμενο πρωτάθλημα και τέταρτο εκείνη την πενταετία. Η Βουλιαγμένη κατέλαβε τη δεύτερη θέση ολοκληρώνοντας αήττητη τα πλέι οφ, ενώ ξεκίνησε από την έκτη θέση της κανονικής περιόδου.
Πηγές
1990 Κατηγορία:Υδατοσφαίριση το 1990
Στασάνωρ ο Σολεύς
Ο Στασάνωρ, (4ος αιώνας π.Χ.), ήταν αρχαίος Έλληνας από τους Σόλους της Κύπρου που διακρίθηκε ως αξιωματικός του Μεγάλου Αλεξάνδρου.
Ο Στασάνωρ σατράπης
Ο Στασάνωρ ήταν σατράπης της Βακτριανής και Σογδιανής από το 321 π.Χ.. Διορίστηκε μετά την επιτυχία του να συλλάβει τον σατράπη της Αρίας.
Ως ανταμοιβή έλαβε τη σατραπεία της Αρίας, ωστόσο αργότερα έγινε σατράπης της Δραγγιανής όπου παρέμεινε σε όλη τη διάρκεια της εκστρατείας του Αλεξάνδρου στην Ινδία. Με την επιστροφή του Αλέξανδρου ο Στασάνωρ τον προμήθευσε καμήλες και άλλες προμήθειες για να τη συνέχιση της εκστρατείας. Μετά τον θάνατο του Αλέξανδρου το 323 π.Χ. διατήρησε τη σατραπεία του για πολλά χρόνια παίρνοντας μέρος στον πόλεμο των διαδόχων ανάμεσα στο Ευμένη και τον Αντίγονο. Προσπάθησε να διατηρήσει την εξουσία του δείχνοντας δικαιοσύνη και μετριοπάθεια, ο Αντίγονος τον άφησε ανενόχλητο.
Από τότε το όνομά του δεν εμφανίζεται ξανά στην ιστορία. Ο Ιουστίνος (Justin XV.4) μας λέει ότι το 305 π.Χ. ο Σέλευκος επιτέθηκε και κατέλαβε τη Βακτρία, πιθανώς σε μια σύγκρουση με τον Στασάνορα ή τον διάδοχό του.
Χάτσια
Ο Χάτσια (γνωστός και ως ι Ωρίωνα ή ι Orionis, συντομογραφία Iota Ori, ι Ori) είναι ένα σύστημα πολλαπλών αστέρων στον ισημερινό αστερισμό του Ωρίωνα. Είναι το όγδοο όσον αφορά τη λαμπρότητα μέλος του Ωρίωνα με εμφανές οπτικό μέγεθος 2,77 και επίσης το λαμπρότερο μέλος του αστερισμού που είναι γνωστός ως Ξίφος του Ωρίωνα. Είναι μέλος του ανοικτού σμήνους NGC 1980. Από μετρήσεις παράλλαξης, η απόσταση του υπολογίζεται περίπου στα 2.300 έτη φωτός  από τον Ήλιο.
Το σύστημα έχει τρία συστατικά που ονομάζονται Iota Orionis A, B και C. O Iota Orionis A είναι ένας τεράστιος φασματοσκοπικώς διπλός αστέρας, με τα συστατικά του να αναφέρονται ως Iota Orionis Aa (επίσης Hatysa ) και Ab.
Ονοματολογία
Ο ι Orionis ( σε λατινoποιημένη μορφή: Iota Orionis ) είναι ο ορισμός του συστήματος Bayer. Οι ονομασίες των τριών συστατικών ως Iota Orionis A, B και C και των συστατικών του A - Iota Orionis σε Aa και Ab - προέρχονται από τη σύμβαση που χρησιμοποιείται από τον Washington Multiplicity Catalog (WMC) για πολλαπλά συστήματα αστέρων και εγκρίθηκε από τη Διεθνή Αστρονομική Ένωση (IAU). Το σύστημα φέρει τα ονόματα Hatysa ή Hatsya, και Nair al Saif.
Στα αραβικά το σύστημα ήταν γνωστό ως Na'ir al Saif, το οποίο σημαίνει «το φωτεινό του Ξίφους».
Ιδιότητες
αριστερά|μικρογραφία| Το ι Ωρίωνα είναι το φωτεινό αστέρι στα δεξιά (νότια) του [[Νεφέλωμα του Ωρίωνα|Νεφελώματος του Ωρίωνα ]] Ο Χάτσια κυριαρχείται από το Iota Orionis Α, του οποίου τα δύο συστατικά είναι ένας μπλε γίγαντας φασματικού τύπου O9  και ένας αστέρας φασματικού τύπου  B0.8   ΙΙΙ / IV  περίπου 2 μεγέθη πιο αχνός. Η σύγκρουση των αστρικών ανέμων από αυτό το ζεύγος κάνει το σύστημα ισχυρή πηγή ακτίνων Χ. Παραδόξως, τα δύο αντικείμενα αυτού του συστήματος φαίνεται να έχουν διαφορετικές ηλικίες, με το δευτερεύον να έχει περίπου διπλάσια ηλικία από το πρωτεύων. Σε συνδυασμό με την υψηλή εκκεντρότητα (ε = 0.764) της τροχιάς τους 29 ημερών, αυτό υποδηλώνει ότι το δυαδικό σύστημα δημιουργήθηκε μέσω σύλληψης και όχι με σχηματισμό με μεταφορά μάζας. Αυτή η σύλληψη μπορεί να έχει συμβεί, για παράδειγμα, μέσα από μια συνάντηση μεταξύ δύο δυαδικών συστημάτων.
Το Iota Orionis B είναι ένας γίγαντας τύπου B8 στα 11 "(περίπου 5.000 AU ), ο οποίος έχει δειχθεί ότι είναι μεταβλητός αστέρας και πιθανόν να είναι ένα νεαρό αστρικό αντικείμενο . Το μικρότερο Iota Orionis C είναι ένας αστέρας A0 στις 49 ".
Το NGC 1980 περιέχει λίγους φωτεινούς αστέρες εκτός του Iota Orionis. Μόνο δεκαοκτώ άλλοι αστέρες θεωρούνται μέλη σε μια έρευνα μέχρι το 14ο μέγεθος, οι περισσότεροι εκ των οποίων είναι γύρω στο 9ο μέγεθος, αλλά περιλαμβάνουν και αστέρες 5ου μεγέθους όπως οι HR 1886 και 1887.
Ζαν-Υβ Λε Ναούρ
Ο Ζαν-Υβ Λε Ναούρ (γαλλικά: Jean-Yves Le Naour), γεννημένος στις 26 Απριλίου 1972 στο Μω, είναι Γάλλος ιστορικός.